recursal/SuperWikiNEXT-32B huggingface dataset:
**பொதுவான நீண்ட துணைத்தொடர் புதிர்** (Longest Common subsequence problem) என்பது பல எழுத்துத்தொடர்களிடையே (strings) காணப்படும் நீண்ட துணைத்தொடரைக் (subsequence) கண்டுபிடிப்பதாகும். இப்புதிர் பொதுவாக இரண்டு தொடர்களிடையே அமைந்த துணைத்தொடரைக் கண்டுபிடிப்பதாகவே அமையும். கணினியியலில் தொடர் என்பது எழுத்துகள், எண்கள் மற்றும் குறியீடுகளாலான (special characters) ஒரு சொற்றொடரைக் குறிக்கும். ஒரு தொடரின் துணைத்தொடர் என்பது, அத்தொடரிலுள்ள எழுத்தகளால் (அதே வரிசையில் ஆனால் தொடர்ச்சியாக இல்லாமல்) அமைந்த ஒரு தொடராகும். உதாரணத்திற்கு "வணக்கம்" என்பது தொடரானால், "வம்", "வணம்", "கம்", "வகம்" என்பவை துணைத்தொடர்களாகும். இவ்வாறு கொடுக்கப்படும் தொடர்களுள், அனைத்துத் தொடர்களிலும் பொதுவாக அமைந்துள்ள மிக நீளமான துணைத்தொடரைக் கண்டுபிடிப்பதே பொதுவான நீண்ட துணைத்தொடர் புதிராகும். உ.தா.: "பந்தாட்டம்" மற்றும் "பல வட்டம்" ஆகிய தொடர்களின் மிக நீண்ட துணைத்தொடர் "பட்டம்" ஆகும். இப்புதிரின் அடிப்படை, கோப்புகளை ஒப்பிடும் செயலியான டிஃப் (diff) போன்றவற்றில் பயன்படுத்தப்படுகிறது. உயிரித்தகவலியல் வரை இதன் பயன்பாடு நீள்கிறது.

இரு தொடர் புதிரின் தீர்வு
-------------------------

இப்புதிரை மேலும் பல சிறு எளிதான புதிர்களாகப் பிரிக்க இயலும். அச்சிறு புதிர்களை மென்மேலும் பல சிறு புதிர்களாகப் பிரிக்கலாம், இவ்வாறு அச்சிறு புதிர்களின் விடை கிடைக்கும் வரை அவற்றைப் பிரித்துக்கொண்டே செல்ல வேண்டும். ஒரு புதிரை இவ்வாறு சிறு புதிர்களாகப் பிரிக்கயியன்றால் உகம உள்ளமைப்பு (optimal substructure) கொண்ட புதிர் எனப்படும். இப்புதிரினைப் பல சார் புதிர்களாகப் பிரிக்கலாம். சார் புதிர் (overlapping subproblems) என்பது ஒரு புதிரின் விடை அதன் பிரிவுகளின் விடையைச் சார்ந்திருப்பதாகும். ஒரு புதிரில் உகம உள்ளமைப்பு மற்றும் சார் புதிர்களாகப் பிரிக்கும் தன்மையிருந்தால், எளிதான சிறு புதிர்களுக்குத் தீர்வு காண்பது மூலம் அப்புதிருக்குத் தீர்வு காண முடியும். இவ்வாறு தீர்வு காணும் முறையை ஆங்கிலத்தில் Dynamic Programming என்பர்.

### முன்னொட்டுகள்

பொதுவான நீண்ட துணைத்தொடர் புதிரில் தொடர்களின் நீளத்தைக் குறைப்பதன் மூலம் எளிமையான சிறு புதிர்களை உருவாக்க இயலும். இவ்வாறு நீளம் குறைக்கப்பட்டத் தொடர்களை முன்னொட்டு (prefix) என்னும் பெயரின் மூலம் குறிக்கலாம். ஒரு தொடரின் முன்னொட்டென்பது, அத்தொடரின் முடிவில் வரும் எழுத்துகளைக் களைவதன் மூலம் கிடைப்பதாகும். உதாரணத்திற்கு "௨" என்னும் எழுத்து "ஆட்டம்" என்ற தொடரைக் குறிக்கிறதென்றால், "ஆட்ட" என்னும் தொடர் "௨" தொடரின் முன்னொட்டுகளில் ஒன்றாகும். முன்னொட்டுகள் தன் தாய் தொடரின் பெயரிலேயே குறிக்கப்பெறுகின்றன. முன்னொட்டுகளை வேறுபடுத்திக்காட்ட அவற்றில் கீழ்க்குறியீடாக அதன் நீளம் குறிக்கப்பெறும். உதாரணத்திற்கு "ஆட்ட" எனும் முன்னொட்டு "௨3" என்ற பெயரால் குறிக்கப்படும்.
மெகா மைண்ட் திரைப்பட தலைப்பு
**மெகா மைண்ட்** (Mega mind) (தமிழ் :அதிகமான அறிவுடையவன்) 2010 ல் வெளிவந்த ஒரு அசைவூட்ட நகைச்சுவை திரைப்படம் ஆகும் , இந்த திரைப்படம் ட்ரீம்வொர்க்ஸ் நிறுவனத்தால் தயாரிக்கப்பட்டு பாரமவுண்ட் பிக்சர்ஸ் நிறுவனத்தால் வெளியிடப்பட்டது. இந்த திரைப்படத்திற்கு *வில் ஃபேரல்  , டினா ஃபே , ஜோன்னாஹ் ஹில் , டேவிட் கிராஸ் ,பிராட் பிட் ஆகியோர்* குரல் கொடுத்துள்ளனர். *டாம் மேக் கிராத்* இயக்கத்தில் இந்த திரைப்படம் நவம்பர் 5 2010 ல் வெளிவந்தது

கதை சுருக்கம்
-------------


பல வருடங்களுக்கு முன்னர் வேற்று கிரகத்திலிருந்து பூமிக்கு வந்ததில் இருந்து மெட்ரோ மனிதன் சக்திகளை கொண்டு மக்களை காப்பாற்றும் அதிசக்தி வாய்ந்த நகர கதாநாயகனவும் மெகா மைண்ட் ஒரு அதி புத்திசாலி வில்லனாகவும் பூமியில் இருந்து வருகின்றனர் , ஒரு முறை ஆய்வு மையத்தை தாக்க நினைக்கும்போது மெட்ரோ மனிதன் தடுக்க வரும்போது மெகா மைண்ட் தாக்குதலால் மெட்ரோ மனிதன் வாழ்க்கை முடிவுக்கு வருகிறது ,

இதனையடுத்து மெகா மைண்ட் எதிர்பாராமல் இந்த விஷயம் நடந்துவிட்டது என்றாலும் மெட்ரோ மனிதன் இல்லாத மெட்ரோ நகரத்தை கட்டுப்பாட்டில் கொண்டு வந்தாலும் மெகா மைண்ட் சலிப்போடு காணப்படுகிறார் , உருவத்தை மற்றும் கருவியுடன் ரிச்சி என்ற பெண்ணை பெர்னார்ட் என்ற அடையாளத்துக்கு மாறி நேசிக்கிறார் , ஸ்டேவெர்ட் என்ற இளைஞரை அடுத்த அதிசக்தி வாய்ந்த கதாநாயகனாக மாற்றவும் செய்கிறார் , இப்போது ஸ்டெவெர்ட் க்கு பறக்கும் சக்தி , பயங்கர வலிமை , நெருப்புத்தாக்குதல் என பல்வேறு சக்திகள் கிடைத்தாலும் சுயநலத்தால் ஸ்டெவேர்ட் வில்லனாக மாறுகிறார் ,

மெட்ரோ மனிதன் வாழ்க்கை முடிந்து போனது ஒரு நாடகம். மெட்ரோ மனிதன் எல்லோரையும் ஏமாற்றிவிட்டு அவருடைய சிறுவயது ஆசையான இசை கலைஞர் ஆவதற்காகவே இந்த பொய் கூறினார் என்றும் இந்த புதிய வில்லனை தோற்கடிக்க போராடுவதில் விருப்பம் இல்லை எனவும் மெட்ரோ மனிதன் சொன்ன பிறகு மேலும் அவரை கட்டாயப்படுத்த விருப்பம் இல்லாமல் மெகா மைண்ட் புத்திசாலித்தனத்தை மட்டும் பயன்படுத்தி திட்டங்களை உருவாக்கி கஷ்டப்பட்டு எல்லோரையும் ஸ்டெவார்ட் இடம்  இருந்து காப்பாற்றுவதுதான் இந்த கதையின் முடிவு

சான்றுகள்
---------

1. ↑  SuperHeroHype (August 16, 2009). "Ferrell, Pitt and Hill to voice Oobermind". Superhero Hype!. August 18, 2009 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மெகா மைண்ட் (2010) திரைப்படம்*** |

விக்கிமீடியா பொதுவகத்தில்,  
 ***மெகா மைண்ட் (2010) திரைப்படம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Megamind interactive trailer
* இணையதள திரைப்பட தரவுத்தளத்தில் *மெகா மைண்ட் (2010) திரைப்படம்*
* பெரிய கார்ட்டூன் தரவுதளத்தில் *மெகா மைண்ட் (2010) திரைப்படம்*
* ஆல்ரோவியில் *மெகா மைண்ட் (2010) திரைப்படம்*

* அழுகிய தக்காளிகளில் *மெகா மைண்ட் (2010) திரைப்படம்*
* பாக்சு ஆபிசு மோசோவில் *மெகா மைண்ட் (2010) திரைப்படம்*
**பொத்துவில் தொடக்கம் பொலிகண்டி வரையான கவனயீர்ப்புப் பேரணி** சுருக்கமாக **பொத்துவில் முதல் பொலிகண்டி வரை** (*Pottuvil to Polikandi*, **P2P**) இலங்கையில் தமிழ் பேசும் மக்களின் அடிப்படை உரிமைகளை வலியுறுத்தி நடத்தப்பட்ட வாகன மற்றும் நடைப்பயணப் போராட்டம் ஆகும். நீதிக்கான இப்பயணத்திற்கு ‘பொத்துவில் முதல் பொலிகண்டி’ செல்லும் பாதை பெயரிடப்பட்டது. இது பாரம்பரிய தமிழர் தாயகத்தின் இரண்டு தூர முனைகளையும், தெற்கே அம்பாறையில் பொத்துவில் முதல், வடக்கு முனையில் பருத்தித்துறையில், பொலிகண்டி வரையிலும் குறிக்கிறது.

இப்பேரணி கிழக்கிலங்கையின் தெற்கு முனையில் உள்ள பொத்துவில் நகரில் 2021 பெப்ரவரி 3 ஆம் நாளில் தொடங்கி வட மாகாணத்தின் வடமுனையில் அமைந்துள்ள பொலிகண்டியில் பெப்ரவரி 7 இல் நிறைவடைந்தது. வடகிழக்குத் தமிழ்-பேசும் குடிசார் சமூகங்கள் இணைந்து ஏற்பாடு செய்திருந்த இப்போராட்டத்திற்கு அனைத்துத் தமிழ்த் தேசிய அரசியல் கட்சிகள், மற்றும் முசுலிம் சமூகங்கள் தமது ஆதரவைத் தெரிவித்து பேரணியில் இணைந்து கொண்டன. தமிழ், முசுலிம் அரசியல் தலைவர்கள், சமயத் தலைவர்கள் உட்படப் பல்லாயிரக்கணக்கான மக்கள் இப்பேரணியில் கலந்து கொண்டனர்.

வடக்கு, கிழக்கு மாகாணங்களில் தமிழர் தாயகப் பிரதேசங்களில் இடம்பெற்றுவரும் பௌத்த மயமாக்கல், நில அபகரிப்பு, தமிழ் அரசியல் கைதிகள் விடுவிக்கப்படாமை, ஈழப்போரில் வலிந்து காணாமல் ஆக்கப்பட்டோருக்கான போராட்டங்களுக்குப் பதிலளிக்காமை, கோவிட்-19 பெருந்தொற்றினால் உயிரிழக்கும் இசுலாமியர்களின் உடல்கள் தகனம் செய்யப்படுதல், மலையக மக்களின் ஆயிரம் ரூபாய் சம்பளப் பிரச்சினை அடங்கலான அரச அடக்குமுறைகள் போன்ற பல்வேறு விடயங்களுக்கு நீதி கோரியும், தீர்வு கேட்டும் இப்பேரணி ஒழுங்கு செய்யப்பட்டது.

முதலாம் நாள்
------------

நிறைவு நாள்
-----------

இப்பெரணியின் இறுதி நாளான ஏழாந்திகதி (07.02.2021) கிளிநொச்சியில் இருந்து ஆரம்பமான பேரணி பொலிகண்ண்டியைச் சென்றடைந்தது. போரணி நிறைவில் பத்து அம்ச கோரிக்கைகளை உள்ளடக்கிய எழுச்சிப்பிரகடனம் ஒன்று வெளியிடப்பட்டது. பிரகடனம் பின்வரும் விடயங்களை உள்ளடக்கியதாயிருந்தது.

1. தமிழரின் வாழ்வாதரங்களை அழிக்கும் நடவடிக்கைகள் நிறுத்தப்படவேண்டும்.
2. காணிகள் மீளக் கையளிக்கப்படவேண்டும்.
3. பயங்கரவாதத் தடைச் சட்டம் நீக்கப்படவேண்டும்.
4. காணாமல் போனோருக்கு நீதிவேண்டும்.
5. ஜனாசாக்கள் விடயத்தில் மதநம்பிக்கை மதிக்க்ப்படவேண்டும்.
6. தோட்டத் தொழிலாளர்களுக்கு 1000 ரூபா சம்பளம் வேண்டும்.
7. அரசியல் தீர்வுக்கு சர்வசன வாக்கெடுப்பு நடத்தப்படவேண்டும்.
8. தமிழர் மீதான அடக்குமுறை னிறுத்தப்படவேண்டும்
9. இராணுவமே வெளியேறு.
10. நில ஆக்கிரமிப்பு,சிங்கள மயமாக்கலை நிறுத்து.

மேற்கோள்கள்
-----------

1. ↑  "Tamil activists hold protest rally in Sri Lanka". *ஹிந்துஸ்தான் டைம்ஸ்*. பெப் 3, 2021. .
2. ↑  "Pottuvil to Polikandi - Tamils brave crackdown to begin marching length of homeland". *தமிழ் கார்டியன்*. பெப் 3, 2021. .
3. ↑  பொத்துவில் தொடக்கம் பொலிகண்டி வரையான போராட்டத்திற்குக் கிழக்கு மாகாணத்தில் பல்வேறு தரப்புகள் ஆதரவு பரணிடப்பட்டது 2021-01-31 at the வந்தவழி இயந்திரம், தமிழ்வின் செய்திகள்
4. ↑   வீரகேசரி நாளிதழ், இலங்கை. பெப்ரவரி 08, 2021
**கிளாடியா மேகன் "மெக்" ஊரி** *(Claudia Megan "Meg" Urry)* ஓர் அமெரிக்க வானியற்பியலாளர் ஆவார். இவர் 2015 முதல் 2016 வரை அமெரிக்க வானியல் கழகத்தின் தலைவராக இருந்துள்ளார். அதற்கு முன்பு அபுள் விண்வெளித் தொலைநோக்கி புல உறுப்பினராகவும் 2007 முதல் 2013 வரை யேல் பல்கலைக்கழக இயற்பியல் துறையின் தலைவராகவும் இருந்தார். இவர் கருந்துளைகள். பல்லலைநீள வானளக்கை உள்ளிட்ட தன் வானியல், வானியற்பியல் பங்களிப்புகளுக்காக மட்டுமன்றி, வானியல், கல்வியல் மகளிர் சார்ந்த பாலுணர்வு பாலினச் சமமை ஆகியவற்றுக்காக.முனைவாகப் பங்குபற்றியவர்.

இளமையும் கல்வியும்
------------------

இந்தியனாவிலும் மசாசூசட்டிலும் வளர்ந்த இவர், டுப்ட்சு பல்கலைக்கழகத்தில் சேர்ந்து பயின்று. கணிதவியலிலும் இயற்பியலிலும் இளவல் பட்டம் 1977 இல் பெற்றார்.

இவர் தன் அறிவியல் முதுவர் பட்டத்தை 1979 இலும்முனைவர் பட்டத்தை1984 இலும் பெற்று in physics from Johns Hopkins, where her advisor was Art Davidsen. For her dissertation, she studied blazars at Goddard Space Flight Center with Richard Mushotzky. She then conducted a postdoctorate at M.I.T.'s Center for Space Research, working with Claude Canizares. 2001 இல் யேல் பல்கலைக்கழகப் புல உறுப்பினராகச் சேர்ந்தார். அப்போது இவர் மட்டுமே பெண் புலவுறுப்பினராக இருந்தார் and became Chair in 2007.

வாழ்க்கைப்பணி
-------------

இவர் வானியலிலும் அறிவியலிலும் பணியாற்றும் மகளிரின் பாலுணர்வு, பாலினச் சமமைக்காகவும் பொதுவான மகளிருக்காகவும் அறுபதுக்கும் மேற்பட்ட உரைகள் ஆற்றியுள்ளார் இயற்பியல் பட்டப்படிப்பு மகளிர்க்கான கருத்தரங்குகளிலும் உரையாற்றியுள்ளார். இவர் இலவுரா தான்லி யோடு இணைந்து, வானியல் மகளிரின் முதல் கூட்டத்துக்கு ஏற்பாடு செய்தவர் ஆவார்.

இவர் முனைவுசெயல் பால்வெளிக் கருக்களாகிய உயர்பொருண்மை கருந்துளைகளைப் பற்றி ஆய்வு செய்தார். இவர் இக்கருக்களுக்கும் பால்வெளிக்கும் இடையில் நிலவும் உறவையும் ஆய்ந்தார்.

தகைமைகளும் விருதுகளும்
----------------------

* 1976, 1977, டப்ட்சு பல்கலைக்கழக இயற்பியலுக்கான என், கப்சு நைட் விருது
* 1976, பை பீட்டா கப்பா
* 1990,வானியலுக்கான ஆன்னி ஜம்ப் கெனான் விருது
* 1999, அமெரிக்க இயற்பியல் கழக ஆய்வுறுப்பினர்
* 2006, அமெரிக்கப் பெண் அறிவியல் அய்வுறுப்பினர்
* 2007, கன்னெக்டிகட்அறிவியல், பொறியியல் கல்விக்கழகம்
* 2008, அமெரிக்கக் கலை, அறிவியல் கல்விக்கழகம்
* 2012, ஜார்ஜ் வான் பியெசுபுரோயக் பரிசு
* 2016, தேசிய அறிவியல் கல்விக்கழகம்

மேலும் படிக்க
-------------

* Meg Urry, "Girls and the Future of Science", *Huffington Post*, July 19, 2011.

மேற்கோள்கள்
-----------

1. 1 2 3  Eileen Pollack, "Why Are There Still So Few Women in Science?", *த நியூயார்க் டைம்ஸ்*, Oct. 6, 2013.
2. 1 2 3 4 5 6  Karen Masters, "She's an Astronomer: Meg Urry", *Galaxy Zoo* (May 2, 2010)
3. 1 2 3  "Meg Urry" பரணிடப்பட்டது 2013-10-04 at the வந்தவழி இயந்திரம் (faculty profile), Yale University
4. ↑  "National Academy of Sciences Members and Foreign Associates Elected". 2016-05-05 அன்று பார்க்கப்பட்டது.

வெளி இணைப்புகள்
---------------

* "Meg Urry" பரணிடப்பட்டது 2013-10-04 at the வந்தவழி இயந்திரம் (faculty profile), Yale University
**பிஷாரிக்காவு** **கோயில்** (*പിഷാരിക്കാവ്‌ ക്ഷേത്രം*) என்பது தென்னிந்தியாவின், கேரளத்தின், வடக்கு மலபார் பகுதியில், கோழிக்கோடு மாவட்டத்தில், கொயிலாண்டி என்ற ஊரில் உள்ள ஒரு கோயிலாகும்.  இந்த இடம் கோழிக்கோடில் இருந்து கோழிக்கோடு நெடுஞ்சாலையில் சுமார் 30 கிலோ மீட்டர் தொலைவில் உள்ளது. கோயிலாண்டி என்ற இடத்தில் இக்கோவிலுக்கு மிகவும் அருகில் உள்ள தொடருந்து நிலையம் அமைந்துள்ளது.

கோவில் பற்றிய
-------------

மார்தாண்டா வர்மருக்கு எதிரான சதிக்குப் பின்னர் "எட்டுவெட்டில் "குடும்பத்தின் எஞ்சிய உறுப்பினர்கள் பல நூற்றாண்டுகளுக்கு முன்னர் கோழிக்கோடு மாவட்டத்தில் இன்றைய கொய்லாண்டிக்கு அருகிலுள்ள கொல்லம் என்ற கிராமத்தில் குடியேறினர். இந்த குடும்ப உறுப்பினர்களில் ஒருவர் பத்ரகாளியை நோக்கி தவம்புரிந்தார். ஒரு நாள் இரவு ஸ்ரீ போர்க்காளி (எட்டுவீட்டில் பில்லாவின் குல தெய்வம்) அவரது கனவில் தோன்றி அவருக்கு "நந்தகம்" என்ற மிகச் சிறந்த வாளைக் கொடுத்து, இந்த வாளின் வடிவத்தில் அவளை வழிபடச் சொன்னாள். மேலும் அவரது எல்லா வேண்டுதல்களும் நிறைவேறும் என்றும் அவரது சொந்த ஊருக்குச் செல்லும்படியும் கூறினாள். அவர் மீண்டும் தனது சொந்த ஊருக்குச் சென்று ஒரு கோயில் கட்டி நந்தகம் வாளை வழிபடத் தொடங்கினார். தாய் பத்ரகாளியின் அருளால் குடும்பம் மிகவும் செல்வம்மிக்கதாகவும் செல்வாக்குமிக்கதாகவும் மாறியது. அவர்கள் கோழிக்கோடு சமூத்திரி-மன்னரிடமிருந்து பணத்துக்கு நிலத்தை வாங்கிக் கொண்டு, அங்கே தங்கள் குடும்பத்தினருடன் குடியேறினர். அந்த இடத்தில் ஒரு அழகிய கோவிலைக் கட்டி, நந்தகம் வாளை வழிபட்டுவந்தனர். கிசியில், வாழயில், எலெயடுத்து, எச்சரதில், புனதில், நானோத்து, முண்டக்கல், ஈரோத்து ஆகிய குடும்பங்கள் தெற்கிலிருந்து வந்தன என்று நம்பப்படுகிறது. இவர்களை பூர்வீக மக்கள் அந்த நேரத்தில் "வியாபரி" என்று அழைத்தனர். பிற்காலத்தில் பேச்சுவழக்கில் "ராவாரி" என்று மருவியது. இந்தச் சமூகத்தினர் இப்போது கூட உள்ளனர். மேலும் "காளியாட்டம்" என்ற விழாவை நடத்தும் சிறப்பு உரிமைகள் இவர்களிடமே உள்ளன.

பிஷாரிகாவின் முக்கிய திருவிழாக்கள்
----------------------------------

பிஷாரிகாவு கோயிலின் ஆண்டு விழா மலையாள மாதமான "மீனம்" மாதத்தில் கொண்டாடப்படுகிறது. திருவிழாவானது 8 நாட்கள் விமர்ச்சையாக கொண்டாடப்படுகிறது. 7 வது நாள் "வலிய விளக்கு" என்றும், 8 வது நாள் "காளியாட்டம்" என்றும் கொண்டாடப்படுகிறது. தெய்வீக நந்தகம் வாள் கோயிலைச் சுற்றி ஊர்வலமாக 7 மற்றும் 8 ஆம் தேதிகளில் அலங்கரிக்கப்பட்ட பெண் யானை மீது ஊர்வலமாக கொண்டுவரப்படுகிறது. நவராத்திரியும் கோயிலில் சிறப்பாக கொண்டாடப்படுகிறது. .

குறிப்புகள்
-----------

1. ↑
**மெகுதி பட்டினம்** (Mehdipatnam) என்பது இந்தியாவின் ஐதராபாத்தின் தென்மேற்கு பகுதியில் அமைந்துள்ள ஒரு முக்கிய இடமாகும். நிசாமின் ஆட்சிக் காலத்தில் ஐதராபாத் இராச்சியத்தில் வாழ்ந்த அரசியல்வாதியும், அதிகாரத்துவமும் மற்றும் சிறந்த ஆளுமையுமாக இருந்த மெக்தி நவாஸ் ஜங் என்பவரின் பெயரிடப்பட்டது. இது பஞ்சாரா ஹில்ஸ், அமீர்பேட்டை, பேகம்பேட்டை, குக்கட்பள்ளி, நம்பள்ளி, முசீராபாத் போன்ற முக்கிய புறநகர்ப் பகுதிகளிலிருந்து பி.வி. நரசிம்ம ராவ் அதிவேக நெடுஞ்சாலை வழியாக இராஜீவ் காந்தி பன்னாட்டு விமான நிலையத்துடன் இணைப்பை வழங்குகிறது. இது காச்சிபௌலி மற்றும் மாதாபூரின் தகவல் தொழில்நுட்ப நகரத்திலிருந்து 12 கி.மீ தூரத்தில் உள்ளது.

வணிக பகுதி
----------

கடந்த இரண்டு தசாப்தங்களில் இந்த நகரம் மகத்தான வளர்ச்சியைக் கண்டுள்ளது. இது பல புறநகர்ப் பகுதிகளுக்கு வணிகம் செய்யும் மையமாகும். இப்பகுதி எப்போதும் கூட்டத்தால் நிறைந்திருக்கும். 'ரயத்து பஜார்' என்ற ஒரு காய்கறி சந்தை இங்கே உள்ளது. இது புதிய காய்கறிகளை வாங்குவதற்கு நல்ல இடமாக அமைகிறது .

### தங்க சந்தை

இப்பகுதியின் மையத்தில் அமைந்துள்ள ஒகாஸ் வளாகத்தில் முஸ்தபா நகைக்கடை,  சிறீ கிருட்டிணா நகைக்கடை, டேனிஷ் நகைக்கடை போன்ற உள்ளூர் நகைகள் அமைந்துள்ளன.

### தெருவோர வியாபாரிகள்

இந்நகரத்தின் பரபரப்பான சாலைகளில், பொம்மைகள், உணவுகள், பள்ளி மற்றும் கல்லூரி பாடப்புத்தகங்கள் மற்றும் ஆடைகளை விற்கும் ஏராளமான தெரு விற்பனையாளர்களைக் காணலாம். தெருக்களில் வணிகம் கடைகளைப் போலவே வளர்ந்து வருகிறது.

### உணவு

இங்குள்ள பல உணவகங்கள் ஐதராபாத் உணவை வழங்குகின்றன. சப்வே, மெக்டொனால்டு, டொமினோஸ், கே எப் சி, கோலி வட பாவ் மற்றும் பிஸ்ஸா ஹட் போன்ற உணவு சங்கிலி கடைகள் சமீபத்தில் இங்கு அமைக்கப்பட்டன. சுவாதி சிற்றுண்டி உணவு விடுதி என்பது பழமையான ஒன்றாகும். இது உள்ளூர் மக்களுக்கு மிகவும் பிடித்தமான உணவு விடுதியாகும். பல துரித உணவு மற்றும் சிற்றுண்டி மையங்கள், தேநீர் கடைகள், ஐஸ்கிரீம் பார்லர்கள் ஆகியவையும் அமைந்துள்ளன.

மேற்கோள்கள்
-----------

1. ↑
**ஐதரசன் வழங்கு கரைப்பான்** *(Hydrogen-donor solvent)* என்பது நிலக்கரி போன்ற ஐதரசன் குறைவு அடிமூலக்கூறுகளுக்கு ஐதரசனை கொடையளிக்கும் ஒரு நீரகக்கரிமத்தைக் குறிக்கிறது. ஐதரசன் குறைவு அடிமூலக்கூறுகள் கரைபொருளாக அல்லது தொங்கலாக இருக்கலாம். நான்கைதரோநாப்தலீன் என்ற கரிமச் சேர்மம் ஐதரசன் வழங்கு கரைப்பானுக்கு ஒரு பாரம்பரிய எடுத்துக்காட்டாகும்.  இது அடிமூலக்கூறுக்கு இரண்டு ஐதரசன் மூலக்கூறுகளை வழங்கி நாப்தலீனாக மாறுகிறது. நாப்தலீனின் ஐதரசனேற்ற தொகுவெப்பம் மிகவும் குறைவாகும். இது நான்கைதரோநாப்தலீனை உயர் அழுத்த ஐதரசன் முன்னிலையில் மீண்டும் உருவாக்க அனுமதிக்கிறது. மாலிப்டினம் டை சல்பைடு போன்ற வினையூக்கிகள் பெரும்பாலும் இதற்காகப் பயன்படுத்தப்படுகின்றன. நான்கைதரோ குயினோலின், ஈரைதரோபினாந்தரின் போன்றவை தொடர்புடைய சில ஐதரசன் வழங்கு கரைப்பான்கள் அல்லது ஐதரசன் வழங்கு கரைப்பான்களின் பகுதிக்கூறுகளாகும்.

மேற்கோள்கள்
-----------

1. ↑  Collin, Gerd; Höke, Hartmut; Greim, Helmut (2005), "Naphthalene and Hydronaphthalenes", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a17\_001.pub2
2. ↑  Takao Kaneko, Frank Derbyshire, Eiichiro Makino, David Gray, Masaaki Tamura, Kejian Li (2005), "Coal Liquefaction", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a07\_197.pub2CS1 maint: multiple names: authors list (link)
**காரியா டெர்** ('டெர்' என்பது கோக்போரோக் மொழியில் 'பண்டிகை' என்பதற்கான சொல்) பூர்வீக திரிபுரிய மக்களால் ஏழு நாட்களுக்குக் கொண்டாடப் படுகிறது. இது தந்தைக் கடவுளாகப் பார்க்கப்படும் பாபா காரியாவைப் போற்றும் வகையில் அனுசரிக்கப்படுகிறது. சித்திரை மாதத்தின் கடைசி நாளில் துவங்கி ஹரி புய்சு எனும் பண்டிகை நாள் வரை பொதுவாக ஆங்கில மாதமான ஏப்ரலில் கொண்டாடப்படுகிறது. பூஜையின் முதல் நாள் 'மொகா புய்சு' என்றும், மூழ்கும் நாள் 'சேனா' என்றும் அழைக்கப்படுகிறது. கில்லா எனும் இடத்தில் விழா அமைக்கப்பட்டு ஆயிரக்கணக்கான மக்கள் கூடித் தங்கள் வேண்டுதல்களை கடவுளிடம் இடுவர். பல்வேறு இனக் குழுவினர்களால் காரியா பூஜை அனுசரிக்கப்பட்டாலும் ஒருங்கினைப்பும் தயாரிப்பும் ஹோடா எனப் பொதுவாக அடையாளம் காணப்படும் ஜமாத்தியக் குழுவினருக்கான பொறுப்பாகும். காரியா பூஜையின் கண்டிப்பான விதியின்படி பூஜையிக்குத் தேவையான முக்கியப் பொருட்கள் அனைத்தும் கெர்பாங்க் என்றழைக்கப்படும் பூசாரியின் வீட்டில் பூட்டி வைக்கப்படுகின்றன.

காரியா பூஜையின் தொடக்கத்தின் அடையாளமாக, பூஜைக்கு ஏழு நாட்களுக்கு முன்,கட்டாயமாக சுக்பார் தயார் செய்யப்படுகிறது. அன்றைய தினம் ஓராண்டில் பூட்டி வைக்கப்பட்டிருந்த பொருட்கள் அனைத்தும் வெளியே கொண்டு வரப்படுகின்றன. உடனடியான மேள தாளத்தின் சத்தம் பூஜையின் துவக்கத்தைக் குறிக்க, அதைத் தொடர்ந்து புல்லாங்குழலும் வாசிக்கப்படுகிறது. காரியா நடனமும் நிகழ்த்தப்படுகிறது.  திரிபுராவின் ஜமாத்தியா குலத்தில், காரியா பூஜை இரண்டு இடங்களில் முழு உற்சாகத்துடன் கொண்டாடப்படுகிறது:

* பியா குவாங்
* பியா குர்வி

காரியா பூஜையின் விதிகளை அச்சமூகமே தீர்மானித்து நெறிப்படுத்துகிறது. ஏழு நாட்களும் யாத்ரீகர்களின் இடர்பாடுகளுக்கு உதவ போக்லா குழு தேர்ந்தெடுக்கப்படுகிறது. மேலும் ஹோடாவின் ஏற்றுக்கொண்ட தீர்மானத்தின்படியும் பாரம்பரிய சடங்குகளின்படியும் போக்லாவை கண்கானிப்பதற்கும், வழிகாட்டுவதற்கும் மொஹண்டா குழு தெர்வு செய்யபப்டுகிறது. காரியா பூஜையின் போது ஒழுக்கம் மற்றும் அமைதியைப் பேணுவதற்காக ஒவ்வொரு பிராந்தியத்திலிருந்தும் இரண்டு கோரியா தன்னார்வலர்கள் ஒவ்வொரு ஆண்டும் தேர்ந்தெடுக்கப்படுகிறார்கள்.

மேற்கோள்கள்
-----------

1. ↑
2. ↑
3. ↑  "Garia dance or Garia mwsamung". Tripura.org.in. 24 January 2012 அன்று பார்க்கப்பட்டது.
**ஐதரசீன் நைட்ரேட்டு** (*Hydrazine nitrate*) என்பது N2H4•HNO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1989 ஆம் ஆண்டு செருமானியர்கள் இதைத் தயாரித்தார்கள். ஓர் ஆக்சிசனேற்றியாக நீர்மவெடிபொருள்களில் இது பயன்படுத்தப்படுகிறது. நிலையான α-வகை மற்றும் நிலைப்புத்தன்மையற்ற β-வகை என்ற இரண்டு படிக வடிவங்களில் ஐதரசீன் நைட்ரேட்டு காணப்படுகிறது. முதல்வகையே பெரும்பாலும் வெடிபொருளாகப் பயன்படுத்தப்படுகிறது. ஐதரசீன் நைட்ரேட்டு ஆல்ககாலில் குறைவாகவும் நீர் மற்றும் ஐதரசீனில் நன்றாகவும் கரைகிறது. வலிமையான ஆனால் அமோனியம் நைட்ரேட்டைக் காட்டிலும் குறைவான நீருறிஞ்சும் பண்பையும் ஐதரசீன் நைட்ரேட்டு பெற்றுள்ளது. 

மேலும் இச்சேர்மம் நல்ல வெப்ப நிலைப்புத்தன்மையைக் கொண்டுள்ளது. 100 பாகை செல்சியசு வெப்பநிலையில் இதன் எடை இழக்கும் வீதம் அமோனியம் நைட்ரேட்டைக் காட்டிலும் குறைவாகும். 307 பாகை செல்சியசு வெப்பநிலையில் ஐதரசீன் நைட்ரேட்டு வெடிக்கிறது. வெடிக்கும்போது 3829 மெகாயூல்/கிலோகிராம் வெப்பத்தை இது வெளியிடுகிறது. இச்சேர்மத்தில் கார்பன் உட்கூறுகள் இல்லாததால் வெடிக்கும் பொருட்கள் திண்மங்களாக இருப்பதில்லை மற்றும் இவற்றின் சராசரி மூலக்கூறு எடை குறைவானது.

மேற்கோள்கள்
-----------

1. ↑  Liu, Jiping (2015). *Liquid Explosives*. Springer. பக். 6. பன்னாட்டுத் தரப்புத்தக எண்:9783662458464.
**காரிரத்தினக் கவிராயர்** என்பவர் உரையாசிரியர்களுள் குறிப்பிடத்தக்கவர். இவர் ஒரு வைணவப் புலவராவார். இவரது காலம் 17-ம் நூற்றாண்டு ஆகும்.

பிறப்பு
-------

இவர் திருநெல்வேலி மாவட்டத்தில் ஆழ்வார் திருநகரிக்கு அருகில் உள்ள தென்திருப்பேரையில் வேளாண் மரபில் பிறந்தவர். காரிரத்தினம் என்பது நம்மாழ்வாரின் சிறப்புப் பெயர். வைணவராகிய இக்கவிராயர் நம்மாழ்வாரின் பெயரைப் பெற்றார். இவர் ஆழ்வார் திருநகரியில் இருந்தவரும், மாறன் அலங்காரம் முதலான நூல்களை இயற்றிவருமான திருக்குருகைப் பெருமாள் கவியராயரிடம் கல்வி பயின்றார்.

கல்வி
-----

ஆழ்வார் திருநகரில் இருந்த 'மாறன் அலங்காரம்' முதலான நுல்களை இயற்றிய திருக்குருகைப் பெருமள் கவிராயரிடம் கல்வி பயின்றார்.

எழுதிய நூல்கள்
--------------

மாறன் அலங்காரம் என்ற நூலுக்கு உரையும், திருக்குறள் பரிமேலழகர் உரைக்கு விளக்கமாக 'நுண் பொருள் மாலை' என்ற ஒரு நூலும் இயற்றியுள்ளார். 'தொல்காப்பிய நுண் பொருள் மாலை' என்ற உரை விளக்கம் எழுதியதாகக் கூறுவர்.

### நுண்பொருள் மாலை

திருக்குறள் பரிமேலழகர் உரைக்கு காரிரத்தினக் கவிராயர் இயற்றிய விளக்கமான நூல் 'நுண்பொருள் மாலை'. இவ்விளக்கவுரை செந்தமிழில் (6-10) வெளிவந்தது. பரிமேலழகர் உரையில் விளக்கம் காணவேண்டிய பகுதிக்கும், பலமுறை நுணுகிக் கற்றுத் தெளியவேண்டிய பகுதிக்கும் அரிய இலக்கண குறிப்புக்கும் விளக்கம் எழுதியுள்ளார்.
ஐரோப்பாவிலும் மத்தியதரைக் கடல் பகுதியிலும் பரவியிருந்த ஒரு முன்னாள் ஏகாதிபத்திய அரசு ஆகும். இது பிரித்தானியா, ஸ்பெயின், போர்த்துக்கல், பிரான்சு, இத்தாலி, கிரேக்கம், துருக்கி, ஜேர்மனி மற்றும் எகிப்து என பல்வேறு நாடுகளையும் தனது கைவசம் வைத்திருந்த பண்டைக் காலத்து மாபெரும் பேரரசாகும். ரோமப் பேரரசானது 500-ஆண்டுகள் பழமை வாய்ந்த ரோமக் குடியரசை (கிமு 510 – கிமு 1ம் நூற்றாண்டு) அடுத்து ஆட்சிக்கு வந்தது. உள்நாட்டுப் போர்களால் இப்பேரரசு வலிமை குன்றி பின்னர் பைசண்டைன் பேரரசாக கொன்ஸ்டண்டினோபிள் வீழ்ச்சி (1453) வரை ஆட்சியில் இருந்தது. குடியரசில் இருந்து பேரரசாக மாறிய காலப்பகுதி பலராலும் பலவிதமாகத் தரப்பட்டுள்ளது. கிமு 44 இல் ஜூலியஸ் சீசர் பேரரசின் மன்னனாக முடிசூடல், சீசரின் வாரிசான ஆகுஸ்டஸ் செப்டம்பர் 2, கிமு 31 இல் ஆக்டியம் போரில் வென்றமை ஆகியவை சிலவாகும்.
குடியரசாக இருக்கும் போது ரோமின் விரிவாக்கம் இடம்பெற்றது. ஆனாலும் அதன் உச்ச நிலை டிராஜான் என்ற பேரரசின் காலத்தில் ஏற்பட்டது. இவனது காலத்தில் ரோமப் பேரரசு அண்ணளவாக 5,900,000 கிமீkm² (2,300,000 sq மைல்) நிலப்பரப்பைக் கொண்டிருந்தது. இவ்வளவு பரந்த நிலப்பரப்பை பல நூற்றாண்டுகளாக இப்பேரரசு கொண்டிருந்தமையால், மொழி, சமயம், கட்டிடக்கலை, மெய்யியல், சட்டம், மற்றும் அரசுத் துறைகளில் இதன் செல்வாக்கு இன்று வரையில் மிகுந்து காணப்படுகிறது.
ரோமப் பேரரசின் முடிவு காலம் கிட்டத்தட்ட செப்டம்பர் 4 கிபி 476 ஆகக் கணிக்கப்பட்டுள்ளது. இக்காலப்பகுதியில் மேற்கு ரோமப் பேரரசின் கடைசி மன்னன் ரொமூலஸ் ஆகுஸ்டஸ் என்பவன் பதவியில் இருந்து இறக்கப்பட்டான். ஆனாலும் பதிலுக்கு எவரும் நியமிக்கப்படவில்லை. இந்நாளுக்கு முன்னர் ரோமப் பேரரசு மேற்கு, கிழக்கு என இரண்டாகப் பிரிந்திருந்தாலும் டயோகிளேசியன் என்ற கடைசிப் பேரரசன் கிபி 305 ஆம் ஆண்டில் இளைப்பாறும் வரையில் அவனே முழுமையான பேரரசின் கடைசி மன்னனாக இருந்தான். மேற்கு ரோமப் பேரரசு 5ம் நூற்றாண்டில் வீழ்ச்சியடைந்தது. பைசண்டைன் பேரரசு என அழைக்கப்படும் கிழக்கு ரோமப் பேரரசு 1453 இல் ஓட்டோமான் பேரரசிடம்வீழ்ச்சியடையும் வரையில் கிரேக்க-ரோமன் சட்டபூர்வ மற்றும் கலாசார பாரம்பரியத்தைப் பேணி வந்திருந்தது.
குச்சி எறிதல்
**கல்லுக்குச்சி** சிறுவர்கள் விளையாடும் ஒரு குழு விளையாட்டு.

ஆட்ட விவரம்
-----------

எல்லாச் சிறுவரும் தம் கையில் ஒரு முழ நீளத்துக்குக் குறையாத ஒரே அளவுள்ள ஒரு குச்சி வைத்திருப்பர். ஒருவர் குனிந்து தம் கைக்கு எட்டும் தூரத்தில் தன்னைச் சுற்றி ஒரு வட்டம் போடுவார். அந்த வட்டம் அனைவருக்கும் உத்தி இடமாகப் பயன்படுத்தப்படும். அந்த வட்டத்துக்குள் நின்றுகொண்டு ஒவ்வொருவரும் அடுத்தடுத்துத் தன் குச்சியை எறிவர்.

எறியும்போது ஒரு காலைத் தூக்கி நின்று அதன் கீழ் உள்ள கால் கவட்டிக்குக் கீழாக எறிவர். யாருடைய குச்சி உத்தியிலிருந்து குறைந்த தொலைவில் விழுந்துகிடக்கிறதோ அந்தக் குச்சிக்காரர் பட்டவர். முதலில் ஒருவர் பட்டவர் குச்சியைத் தன் குச்சியால் தூக்கி எறிவார். பட்டவர் தன் குச்சியை எடுக்க முனைவார். அவர் எடுக்குமுன் மற்றவர்கள் அவரவர் குச்சியால் தூக்கி எறிந்துகொண்டே செல்வர். பட்டவர் தன் குச்சியை எடுத்ததும் அங்கிருந்து அவர் நொண்டி அடித்துக்கொண்டு உத்திவட்டம் வரை வரவேண்டும். இது தோற்றவருக்கு வழங்கும் தண்டனை.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமாழாராய்ச்சி நிறுவன வெளியீடு, 1980
உரோமன் மொசைக் கலையைச் சித்தரிக்கும் நடிகர்களுடன் ஒரு அவுலோசு கருவியை இசைப்பவர் (பொம்பெயின் மாளிகை)

|  |
| --- |
| நாடகம் |
| நாடகக் கலைகள் |
| தமிழர் நாடகக் கலை |
| ஈழத்தமிழ் நாடகங்கள் |
| நாடக வகைகள் |
| நாடகப்படம் |
| நாடக வரலாறுகள் |
| தமிழ் நாடக வரலாறு |
| கிரேக்க நாடக வரலாறு |
| ரோமானிய நாடக வரலாறு |
| எகிப்திய நாடக வரலாறு |
| மராட்டிய நாடக வரலாறு |
| இங்கிலாந்து நாடக வரலாறு |
| சோவியத் நாடக வரலாறு |
| சீன நாடக வரலாறு |
| அமெரிக்க நாடக வரலாறு |
| ஜெர்மன் நாடக வரலாறு |
| பிரெஞ்சு நாடக வரலாறு |
| சமஸ்கிருத நாடக வரலாறு |
| தொகு  |

ரோம் நகரில் கி.பி. 240 ஆம் ஆண்டு முதல் சீரான நாடகங்கள் நடைபெற்றன. நாடகப் பின்னணிக் காட்சியமைப்பு எதுவுமின்றி தளத்தின் பின்னணியிலிருந்து சுவற்றில், சிலைகள் போன்று வரையப்பெற்று நாடகங்கள் நடிக்கப்பட்டன. ரோமானியப் பேரரசு காலத்து நடிப்புக்கலை வடிவங்களினைப் பற்றிய குறிப்புகள் இல்லாததும் குறிப்பிடத்தக்கது. ரோமானியப் பேரரசு வீழ்ச்சியுற்ற காலத்திலிருந்து பல நூற்றாண்டுகளிற்கு மேலாக ரோமானிய நாடகங்கள் மறைந்திருந்தன. இக்காலத்தின் பின்னர் நானூறு ஆண்டுகள் கழித்து கி.பி. பத்தாம் நூற்றாண்டுக் காலத்தில் கிறித்துவ சபைகள் ரோமானிய நாடக அரங்குகளினைப் பயன்படுத்தியதனால் அரங்கச் செயற்பாடுகள் வளர்ந்தன. ரோமானிய நாடகங்கள் புத்துயிர் பெற்றன.

உசாத்துணை
---------

* ஜீவன், தமிழ் மரபு வழி நாடக மேடை (ப- 13,14,15) - நவம்பர்,2000.
**காருண்யா பல்கலைக்கழகம்** (முன்னர் காருண்யா தொழில்நுட்ப மற்றும் அறிவியல் கழகம்) கோயம்புத்தூரில் அமைந்துள்ள ஓர் முழுமையும் தங்கிப் படிக்கும் கிறித்தவ தனியார்த்துறை பல்கலைக்கழகம். இதனை கிறித்தவ சிறுபான்மை அமைப்பாக கிறித்தவ பிரசாரகர்களும் இந்தியாவில் யேசு அழைக்கிறார் அமைப்புகளை நிறுவியர்களுமான மறைந்த முனைவர் டி. ஜி. எஸ். தினகரன் மற்றும் அவரது மகன் பால் தினகரன் நிறுவினர்.

வரலாறு
------

1981ஆம் ஆண்டு முனைவர். டி. ஜி. எஸ். தினகரன், தமக்கு இறைவன் இட்ட கட்டளை நிறைவேற்றும் வகையில், தொழில்நுட்ப பல்கலைக்கழகம் ஒன்றை அமைக்க முயன்றார். அதன்படியே 4 அக்டோபர் 1986 அன்று மத்திய மனிதவள மேம்பாட்டு அமைச்சர் அர்ஜூன் சிங் தலைமையில் காருண்யா தொழில்நுட்பக்கழகமாக மலர்ந்தது.கோயம்புத்தூரிலிருந்த பாரதியார் பல்கலைக்கழக்கதின் கீழ் தனியார் சுயநிதி பொறியியல் கல்லூரியாக விளங்கியது. காருண்யா கல்வி அறக்கட்டளை இதனை நடத்தி வந்தது. 2004ஆம் ஆண்டு கல்லூரியின் கல்விச் சிறப்பினை யொட்டி மனிதவளத்துறை அமைச்சகம் இதன் நிலையை காருண்யா பல்கலைக்கழகமாக உயர்த்தியது.

தரவரிசை
-------

இந்தியாவின் முதற் பதினைந்து தனியார் பொறியியல் கல்லூரிகளில் ஒன்றாகவும் பொறியியல் கட்டமைப்புகளில் முதற் பத்து கல்லூரிகளில் ஒன்றாகவும் ஆங்கில இதழ் அவுட்லுக் மதிப்பிட்டுள்ளது.

நிர்வாகம்
---------

காருண்யா பல்கலைக்கழகத்தின் நிறுவன வேந்தராக மறைந்த முனைவர்.டி. ஜி. எஸ். தினகரனும்,வேந்தராக முனைவர். பால் தினகரனும் உள்ளனர். முனைவர். பால் பி அப்பாசாமி துணைவேந்தராக உள்ளார்.

மேற்கோள்கள்
-----------

1. ↑  Karunya University under sec. 3 of the UGC Act, 1956 vide Notification No. 9-3-2000-U3 dt. 23.6.2004 of the Government of India.[1].
2. ↑
3. ↑  .
**ரோமைட்டு** (*Roméite*) என்பது (Ca,Fe,Mn,Na)2(Sb,Ti)2O6(O,OH,F) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தேன் மஞ்சள் நிறத்தில் காணப்படும் இக்கனிமம் அறுயெண்முகப் படிகத்திட்டத்தில் படிகமாகும் ஒரு கால்சியம் ஆண்டிமோனேட்டு என்று வகைப்படுத்தப்படுகிறது. 5.5-6.0 என்ற மோவின் அளவுகோல் கடினத்தன்மை கொண்டதாக ரோமைட்டு காணப்படுகிறது. அல்சீரியா, ஆத்திரேலியா, பிரேசில், சீனா, ஐரோப்பா, யப்பான், நியூசிலாந்து, மற்றும் அமெரிக்க ஐக்கிய நாடுகள் போன்ற இடங்களில் உருமாறிய பாறை வகை இரும்பு-மாங்கனீசு படிவுகளிலும் நீர்வெப்ப ஆண்டிமனி இருப்புப் படிவுகளின் விளிம்புகளிலும் ரோமைட்டு கிடைக்கிறது. 

இத்தாலி நாட்டின் செயிண்ட்டு மார்சல் நகரிலுள்ள பிரபோர்நாசு சுரங்கத்தில் முதன்முதலில் ரோமைட்டு கண்டறியப்பட்டது. பிரான்சு நாட்டின் கனிமவியலாலர் யீன் பாப்டிசுட்டு எல். ரோம் டி லில்சே அவர்கள் நினைவாக கனிமத்திற்கு ரோமைட்டு எனப் பெயரிடப்பட்டது. ரோமைட்டு படிகங்களில் நீரின் உள்ளடக்கம் தொடர்பான ஆய்வுகளை பிரக்கெர் மற்றும் அவர் குழுவினர்கள் அகச்சிவப்புக் கதிர் நிறமாலையியல் மூலம் 1997 ஆம் ஆண்டு மேற்கொண்டனர்.

மேற்கோள்கள்
-----------

1. ↑  Mineralienatlas
2. ↑  Mindat

* Brugger, J. R. Gieré, Stefan Graeser, Nicolas Meisser, The crystal chemistry of roméite, Contributions to Mineralogy and Petrology, Volume 127, Numbers 1-2 / March, 1997, pp. 136–146
* Dana, James Dwight (1853) Manual of Mineralogy: Including Observations on Mines, Rocks, Reduction of Ores and the Application of the Science to the Arts, Durrie and Peck (5th edition), p. 303
பொத்தியாள் மறைமுகமாகக் கல்லுக் கொடுத்தல்
**கல்லுக் கொடுத்தான் கல்லே வா** என்னும் விளையாட்டு தமிழகத்தில் நாட்டுப்புறச் சிறுவர் சிறுமியர் ஆடிய குழு விளையாட்டுகளில் ஒன்று. அண்மைக் காலமாக இது மறைந்துவருகிறது.

ஆட்ட விவரம்
-----------

ஒருவர் பொத்தியாள். (பொதுவானவர்). இவர் தன் கையிலுள்ள மணியாங்கல்லை மற்றவருக்குக் காட்டுவார். மற்றவர்கள் அவர்முன் பிறைபோல் வளைவாக நிற்பர். 

"கல்லுக் கொடுத்தான் கல்லே வா" என்று பாடிக்கொண்டு ஒவ்வொருவர் கையிலும் கல்லைக் கொடுப்பதுபோல் நடிப்பார். அனைவரும் தன் கையில் கல் உள்ளது போல் கையை மூடிக்கொண்டு நடிப்பர். ஒருவரிடம் உண்மையாகவே கல் கொடுக்கப்படும்.

"கல்லைக் கொண்டு ஓடிப்போ" என்று பொத்தியாள் இறுதியில் பாடியதும் கல்லைக் கையில் வைத்திருப்பவர் ஓடி முன்பே தீர்மானிக்கப்பட்ட உத்தி இடத்தைத் தொடவேண்டும். உத்தி இடத்தை அவர் அடைவதற்கு முன் பிறர் அவரைத் தொட முனைவர். கல் வைத்திருப்பவர் இடையில் தொடப்பட்டுவிட்டால், ஆட்டம் முனபு போல் மீண்டும் ஆடப்படும்.

கல் வைத்திருப்பவர் பிறரிடம் பிடிபடாமல் உத்தியைத் தொட்டுவிட்டால், ஏனையோரில் ஒருவரைத் தேர்ந்தெடுத்து அவர்மேல் குதிரை ஏறிக்கொண்டு பொத்தியாள் இருக்குமிடம் வரையில் சவாரி செய்யலாம். பொதுவாகத் தோற்றவருக்குத் தண்டனை என்னும் நிலை மாறி, இந்த விளையாட்டில் வென்றவருக்கு விருது வழங்கப்படுகிறது.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
ஜெர்மனியின் இசுட்ராசுலந்தில் குடித்தெளிவு சோதனைச்சாவடியில்
**குடிமயக்கத்தில் வாகனம் ஓட்டுதல்** (*Driving under the influence*, **DUI**), **குடிபோதையில் ஓட்டுதல்** ( *driving while intoxicated*,**DWI**), **குடியும் ஓட்டுதலும்** என்பது மது அல்லது பிற போதை மருந்துகளின் தாக்கத்தின் கீழ் இயக்கூர்தி ஒன்றினை ஓட்டும் குற்றத்தினைக் குறிப்பதாகும்.

குடிபோதை வழக்குகளில் ஓட்டுநரின் குருதியில் உள்ள ஆல்கெகால் இருப்பைக் (BAC) கொண்டு மதுபோதை அளவிடப்படுகிறது. குறிப்பிட்ட வரம்புக்கு மீறிய குருதி ஆல்கெகால் இருப்பு, 0.05% அல்லது 0.08%, குற்றத்தை வரையறுக்கிறது; ஓட்டுநரின் திறன் பாதிப்படைந்துள்ளதா எனப் பார்க்கப்படுவதில்லை. சில சட்டங்களில் 0.12%க்கு கூடிய குருதி ஆல்கெகால் இருப்பு தீவிரக் குற்றமாகக் கருதப்படுகிறது. பல நாடுகளில் குடிமயக்கத்தில் ஓட்டி எவரையேனும் காயப்படுத்தியிருந்தாலோ உயிரிழப்பிற்கு காரணமாகவிருந்தாலோ சிறைத்தண்டனையைத் தவிர கூடிய தண்டனைத்தொகையும் வழங்கப்படுகிறது.ஐக்கிய அமெரிக்காவில் குடிமயக்கம் மறும் தொடர்புடைய சாலை விபத்துகளில் ஆண்டுக்கு $45 பில்லியன் இழப்பு ஏற்படுகின்றது.

சில அமெரிக்க மற்றும் செருமன் ஆய்வுகளில் குருதி ஆல்கெகால் இருப்பு 0%ஆக இருப்பதை விட 0.01-0.03% இருந்தால் விபத்துகளுக்கான வாய்ப்பு குறைவதாக கண்டறிந்துள்ளனர்; இது கூடுதலான எச்சரிக்கையுடன் ஓட்டுவதால் இருக்கலாம். இருப்பினும் 0.08% அல்லது அதற்கு மேற்பட்ட குருதி ஆல்கெகால் இருப்பு குடிமயக்கத்தில் ஏற்பட்ட அனைத்து விபத்துகளுக்கும் காரணமாக அமைந்துள்ளது. இது 0.15% இருந்தால் விபத்திற்கான வாய்ப்பு 25-மடங்கு கூடுகிறது.

மேற்சான்றுகள்
-------------

1. ↑  "How DUI Works". howstuffworks.com. 2014-07-12 அன்று மூலம் பரணிடப்பட்டது. 2014-08-09 அன்று பார்க்கப்பட்டது.
2. 1 2  Crash Risk of Alcohol Involved Driving: A Case-Control Study பரணிடப்பட்டது 2016-03-04 at the வந்தவழி இயந்திரம், Blomberg, Richard D; Peck, Raymond C; Moskowitz, Herbert; Burns, Marcelline; Fiorentino, Dary. Abstract. Dunlap and Associates, Department of Transportation, National Highway Traffic Safety Administration, 2005. Mainly pages xviii and 108.
3. 1 2 3  Grand Rapids Effects Revisited: Accidents, Alcohol and Risk பரணிடப்பட்டது 2018-04-07 at the வந்தவழி இயந்திரம், H.-P. Krüger, J. Kazenwadel and M. Vollrath, Center for Traffic Sciences, University of Wuerzburg, Röntgenring 11, D-97070 Würzburg, Germany.

நூற் தொகுப்பு
-------------

* Barron H. Lerner, *One for the Road: Drunk Driving Since 1900*. Baltimore, MD: Johns Hopkins University Press, 2011.

வெளி இணைப்புகள்
---------------

விக்கிமீடியா பொதுவகத்தில்,  
 ***குடிமயக்கத்தில் ஓட்டுதல்***   
என்பதின் ஊடகங்கள் உள்ளன. 

* Impaired Driving, MedlinePlus
ஐசுலாந்து நாட்டு கீசரைட்டு
சீன நீருற்று ஒன்றில் கீசரைட்டு
**கீசரைட்டு** (*Geyserite*) என்பது அமுதக்கல் எனப்படும் நீரேற்றம் அடைந்த படிகவடிவமற்ற சிலிக்காவின் ஒரு வடிவமாகும். பெரும்பாலும் சூடான நீரூற்றுகள் மற்றும் வெப்பநீருற்றுகளைச் சுற்றி இக்கனிமம் மேலோடு அல்லது அடுக்குகளாகக் காணப்படுகிறது. பல வட்டமான பிரிவுகளால் ஆன வெளிப்புற வடிவத்தைக் கொண்டிருக்கும் கீசரைட்டு கனிமம் பியோரைட்டு என்ற பெயரால் அழைக்கப்படுகிறது. சிலிக்கா பல சிறிய குழிகளை அடைத்துக் கொண்டிருக்கும் என்பதால் கீசரைட்டு நுண்துளைகள் கொண்டதாக இருக்கும். பொதுவாக கீசரைட்டை சிலிசியசு சிண்டர் என்ற பெயராலும் அழைப்பர். கால்சியம் கார்பனேட்டால் ஆன சுண்ணாம்பு சின்டருடன் ஒப்பிட்டு சிலிசியசு சிண்டரை குழப்பிக் கொள்ளக்கூடாது.

2017 ஆம் ஆண்டு மே மாதத்தில் மேற்கு ஆத்திரேலியாவின் பில்பரா கிரட்டனில் கண்டுபிடிக்கப்பட்ட கீசரைட்டு கனிமம் 3.48 பில்லியன் ஆண்டுகள் பழமையானதாக இருக்கலாம் என்று கூறப்படுகிறது. நிலத்தில் அறியப்பட்ட ஆரம்பகால வாழ்க்கைக்கு இது சான்றுகளாகக் கிடைத்திருக்கலாம்.

மேற்கோள்கள்
-----------

1. ↑  "Sinter | mineral".
2. ↑  Staff (9 May 2017). "Oldest evidence of life on land found in 3.48-billion-year-old Australian rocks". *Phys.org*. .
3. ↑  Djokic, Tara; Van Kranendonk, Martin J.; Campbell, Kathleen A.; Walter, Malcolm R.; Ward, Colin R. (9 May 2017). "Earliest signs of life on land preserved in ca. 3.5 Ga hot spring deposits". *Nature Communications* **8**: 15263. doi:10.1038/ncomms15263. பப்மெட்:28486437. Bibcode: 2017NatCo...815263D.
**பி வகை கல்லீரல் அழற்சிக்கானத் தடுப்பூசி** என்பது பி வகை கல்லீரல் அழற்சியைத் தடுக்கவல்ல தடுப்பூசி. முதல் தடுப்பூசி குழந்தை  பிறந்த 24 மணி நேரத்திற்குள் போட வேண்டும், அதன் பிறகு மேலும் இரண்டு அல்லது மூன்று தடுப்பூசிகள் போட வேண்டியிருக்கும். எச் ஐ வி /ஏய்ட்ஸ் நோய் போன்ற மோசமான நோய் எதிர்ப்பு செயல்பாடு உள்ளவர்களுக்கும் முதிர்வுறாக் குழந்தைகளுக்கும் கூட இது பொருந்தும். ஆரோக்கியமானவர்களுக்கு வழமையான நோய் தடுப்பு முயற்சிகள் மூலம் 95 % க்கும் மேலானவர்களைக் காக்கலாம்.

நிர்வாகம்
---------

அதிக ஆபத்து இருக்கும் பட்சத்தில் தடுப்பூசி வேலை செய்கிறதா என தெரிந்துகொள்ள இரத்த பரிசோதனை செய்ய பரிந்துரைக்கபடுகிறது. மோசமான நோய் எதிர்ப்பு செயல்பாடு உள்ளவர்களுக்கு அதிக அளவு மருந்து தேவைபடும,ஆனால் பெரும்பாலான நபர்களுக்கு இது தேவைப்படாது.  கல்லீரல் அழற்சி வகை B நுண்ணுயிர் நோய் தாக்கபட்டு தடுப்பூசி போடப்படாதவார்களுக்கு , கல்லீரல் அழற்சி வகை B நோய் எதிர்ப்பு குளோபுளின்  அதிக அளவு தடுப்பூசி மருந்து கொடுக்க வேண்டியிருக்கும்   தசைவழி உட்செலுத்தப்படும் .

முறைப்படி பாதுகாப்பு உருவாக்குதல்
---------------------------------

கடுமையான பக்க விளைவுகள் ஏற்படுவது மிகவும் அரிது.. தடுப்பூசி போட்ட இடத்தில் வலி ஏற்படலாம். கர்ப்பம் தரித்திருக்கும் போது அல்லது தாய்ப்பால் கொடுக்கும் நேரத்திலும்  இந்த தடுப்பூசி பாதுகாப்பானது. இதற்கும் தசை பலவீன நோய்க்கும் சம்பந்தமில்லை. தற்போதைய தடுப்பூசி மீளிணைதிற DNA தொழில்நுட்பம் மூலம் தயார் செய்யப்பட்டது. இந்த தடுப்பூசிகள் தனியாகவும் மற்ற தடுப்பூசிகளுடன் இணைந்தும் கிடைக்கிறது

வரலாறு,சமூகம் மற்றும் கலாச்சாரம்
--------------------------------

முதல் கல்லீரல் அழற்சி வகை B தடுப்பூசி 1981 இல் அமெரிக்காவில் அங்கீகரிக்கபட்டது.. பாதுகாப்பான ஒரு பதிப்பு 1986 ஆம் ஆண்டு வெளி வந்தது.. இது உலக சுகாதார அமைப்பின் அத்தியாவசிய மருந்துகளின் பட்டியல்,இல் இடம்பெற்றுள்ள மிகவும் முக்கியமான அடிப்படை சுகாதார அமைப்பு க்கு தேவையான மருந்து.< 2014 இல் ஒரு மருந்தளவுக்கான மொத்தவிலை 0.58 USD முதல் 13..20 USD ஆக இருந்தது  அமெரிக்காவில் அதன் விலை 50 முதல் 100 USD வரை உள்ளது..

மேற்கோள்கள்
-----------

1. 1 2 3 4 5  "Hepatitis B vaccines WHO position paper". *Weekly epidemiological record* **40** (84): 405-420. 2 Oct 2009. .
2. ↑  Moticka, Edward. *A Historical Perspective on Evidence-Based immunology*. பக். 336. பன்னாட்டுத் தரப்புத்தக எண்:9780123983756. .
3. ↑  "WHO Model List of EssentialMedicines" (PDF). *World Health Organization*. October 2013. 22 April 2014 அன்று பார்க்கப்பட்டது.
4. ↑  "Vaccine, Hepatitis B". *International Drug Price Indicator Guide*. 6 December 2015 அன்று பார்க்கப்பட்டது.
[*தொடர்பிழந்த இணைப்பு*]
5. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. பக். 314. பன்னாட்டுத் தரப்புத்தக எண்:9781284057560.
**கோயில் பண்டாரம்** சோழ மன்னர் ஆட்சியில் வருவாய் நிறைந்த சைவ, வைணவக் கோயில்களில் அமைக்கப்பட்டிருந்தது.

பாதுகாப்பு
----------

பண்டாரத்தில் கோயில் வருவாய்களான நெல் முதலான தானியங்களும், பொன்னும் பொருளும் அணிகலன்களும் பாதுகாக்கப் பெற்றன. கோயிலுக்குரிய பொற்காசுகள், இரத்தின அணிகலன்கள், திருமேனிகள், பொன், வெள்ளி, செம்பு, பித்தளை ஆகிய உலேகங்களினால் செய்யப்பட்ட வழிபாட்டுக்குரிய பொருள்களும் காக்கப்பட்டன.[1]

பண்டாரக்காப்பாளன்
-----------------

பண்டாரக் காப்பாளன் பண்டாரி என்று அழைக்கப்பெற்றான்.

பிரிவுகள்
---------

ஸ்ரீபண்டாரம், தேவர் பண்டாரம், உடையார் பண்டாரம், கோயில் பண்டாரம் என்ற வகையில் கல்வெட்டுகள் குறிக்கின்றன. ஒரு வரையறைக்குரிய நிலபுல மூலதனங்களை நேரில் கண்காணிக்கும் அளவில் இருப்பதாயின் கோயிலேலேயே மூல பண்டாரம் இருக்கும். கோயிலுக்குரிய நிலபுலன்கள் மிகுதியாக உள்ளூரிலும் சார்ந்த ஊர்களிலும் இருக்குமானால் வெளியூர் பண்டாரமும் கோயிலுக்குரிய முறையில் இயங்கும். இறையிலி நிலங்களுடன் ஊர் வருவாய்களும் அமையுமானால் கோயிலுக்குரியதாக நெல்அளக்கும் ஊர்களில் ஏற்புடைய ஊரில் நாட்டுப் பண்டாரம் அமைக்கப்பெற்று, அவ்வப்போது நெல், பொன் வருவாய்களை வசூலிக்கும் செயலும் நிகழும். நாட்டுப்பண்டாரம் கோயிலுள்ள ஊரிலும் அமைக்கப்பெறும். [1]

மேற்கோள்கள்
-----------

1. 1 2   கரந்தை கோவிந்தராசனார், தமிழகத்தில் கோயில் அமைப்பு, மகாமகம் 1992 சிறப்பு மலர்
**பொதும்பில் கிழார் மகனார் வெண்கண்ணியார்** சங்ககாலப் புலவர். இவரது பாடல்கள் இரண்டு உள்ளன. அவை நற்றிணை 375, 387.
இவரது தந்தையார் பொதும்பில் கிழார் என்பவரும் ஒரு புலவர்.

பாடல் சொல்லும் செய்திகள்
------------------------

குருகின் தோடு
குருகுப் பறவையின் கூட்டம் தாம் அமர்ந்திருந்த புன்னை மரத்து மலர்கள் உதிரும்படி ஒருசேர எழுந்து பறக்கும் சேர்ப்புநிலத் தலைவ! நான் நாணம் கொள்ளும்படியும், நன்னுதல் தலைவி உவக்கும்படியும் திருமணச் செய்தியோடு வந்தால் நல்லது. மண்டிலம் (சூரியன்) போய்விட்டது என்று கடலலை பொங்கிப் பாயும் எங்கள் ஊருக்கு வந்தால் நல்லது. - எனத் தோழி தலைவனிடம் கூறுகிறாள்.
ஆலங்கானத்துச் செழியன் பாசறை
மழவரின் செந்தொடை அம்பு பாயும் கவலை வழியில் அவர் சென்றிருக்கிறார். சுருண்ட கூந்தலும், அது விழும் தோளும் கொண்ட உன் தொன்னலம் சிதையவிடாதே. அவை,ஆலங்கானம் தலையாலங்கானம் என்னுமிடத்தில் பாசறை அமைத்து நெடுஞ்செழியன் போரிட்டான். அந்தப் போர்க்களத்தில் வாள் மின்னியது போல வானம் மின்னி நெடும்பெருங்குன்றத்தில் குழுமி மழை பொழிய வருவதைப் பார். கார்காலம் வந்ததும் அவர் வந்துவிடுவார். - தோழி இவ்வாறு சொல்லித் தலைவியைத் தேற்றுகிறாள்.
##### அடிக்குறிப்பு

Reflist

1. ↑  நற்றிணை 375
2. ↑  நற்றிணை 387
**கீட்டோடொன்டைடீ** *(Chaetodontidae)*, *பேர்சிஃபார்மசு* ஒழுங்கைச் சேர்ந்த ஒரு பட்டாம்பூச்சி மீன்  குடும்பம் ஆகும். இவை வெப்பவலயக் கடல் வாழ் மீன்கள். பொதுவாகப் பவளப்பாறைத் திட்டுக்களில் வாழும் இக் குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய பெருங்கடல்களில் காணப்படுகின்றன. இக் குடும்பத்தில் 10 பேரினங்களில் ஏறத்தாழ 120 இனங்கள் உள்ளன. இந்தியப் பெருங்கடலிலும், பசிபிக் பெருங்கடலிலும் பல இன இணைகள் (Species pair) காணப்படுகின்றன. மிகப் பெரிய *கீட்டோண்டன்* பேரினத்தின் உறுப்பினங்கள் உண்மையில் இனங்களா அல்லது சிற்றினங்களா என்பதில் குழப்பம் நிலவி வந்தது. அண்மைக் காலத்தில், டிஎன்ஏ க்களைப் பயன்படுத்திச் செய்யப்பட்ட ஆய்வுகள் மூலம் இத்தகைய குழப்பங்கள் பல தீர்ந்துள்ளன. 

இவை ஓரளவு சிறிய மீன்களாகும். பெரும்பாலும் 12-22 சதம மீட்டர் (7-9 அங்குலம்) நீளம் கொண்டவை. இக் குடும்பத்தில் மிகப்பெரிதாக வளரும் *கீ. எஃபிப்பியம்* என்னும் இனத்தைச் சேர்ந்த மீன்கள், 30 சதம மீட்டர் நீளம் வரை வளர்கின்றன. கறுப்பு, வெள்ளை, நீலம், சிவப்பு, செம்மஞ்சள், மஞ்சள் எனப் பல நிறங்களைக் கொண்ட இம் மீன்களை ஆங்கிலத்தில் *பட்டாம்பூச்சி மீன்* எனப் பொருள்படும் *பட்டர்ஃபிளை ஃபிஷ்* *(butterflyfish)* என அழைப்பர்.

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------

1. ↑  அழிந்துவரும் பட்டாம்பூச்சி மீன்கள்: பவளப் பாறைகள் அழிவைத் தடுத்தால் பாதுகாக்கலாம்﻿﻿
**பொத்துவில் மத்திய கல்லூரி** (*Pottuvil Central College*) இலங்கையின் கிழக்கு மாகாணத்தில் அம்பாறை மாவட்டத்தில் அமைந்துள்ள பொத்துவில் பிரதேசத்திலுள்ள முன்னணி பாடசாலைகளில் ஒன்றாகும். இப்பாடசாலை அக்கரைப்பற்று கல்வி வலயத்தின் நிர்வாகத்தின் கீழ் காணப்படும் முஸ்லிம் பாடசாலையாகும்.

தூர நோக்கு
----------

நவீன கல்வி வழிகாட்டல் மூலம் ஆற்றல் மிக்க சமூகத்தை அர்ப்பணிப்புடன் கட்டியெழுப்புதல்.

கல்லூரிக் கீதம்
---------------

ஆதி அருள் நாடுவோம்
வல்ல அல்லாஹ் புகழ் பாடுவோம்
நல்ல நயமாகவே
எங்கள் நபிநாதரின்
ஸலவாத்தும் ஸலாம் ஓதுவோம்
என்றும் ஆதி அருள் நாடுவோம்
  

உலகெல்லாம் நிறைந்தவனே
எம்முள்ளம் உறைந்தவனே
இன்பம் பொங்கும் கலை
புகழ் தங்கும் கலை
புவி ஓங்கிடத் தந்தருள்வாய்
என்றும் ஆதி அருள் நாடுவோம்
  

உயர் பக்தி செறி நெறியும்
பதி பொத்துவிலிற் பொதியும்
மத்திய கல்லூரியும்
மலை போற்றுலங்க
இறைவா நின் அருள் வேண்டினோம்
என்றும் ஆதி அருள் நாடுவோம்
  

சிறு கல்வி பயில் பாலரும்
பெரும் ஆசிரியர் குழுவும்
நிறை செல்வங்களாய்
நிதமும் வாழ்ந்திட
நிலையானவனைப் போற்றினோம்
  

ஆதி அருள் நாடுவோம்
வல்ல அல்லாஹ் புகழ் பாடுவோம்
நல்ல நயமாகவே
எங்கள் நபிநாதரின்
ஸலவாத்தும் ஸலாம் ஓதுவோம்
என்றும் ஆதி அருள் நாடுவோம்

இணையத்தளம்
----------

* பொத்துவில் மத்திய கல்லூரி வலைப்பக்கம் பரணிடப்பட்டது 2013-01-15 at the வந்தவழி இயந்திரம்

பேஸ்புக்
--------

* பொத்துவில் மத்திய கல்லூரியின் பேஸ்புக் பக்கம்

டிவிட்டர்
---------

* டிவிட்டர் பக்கம்
**தி. பரமேசுவரி** சென்னையில் 1970ல் பிறந்த எழுத்தாளர், தமிழாசிரியர். பூங்குழலி, திலீபா எனும் புனைப் பெயர்களிலும் கவிதைகள், கட்டுரைகள் எழுதியுள்ளார். அரசு மேனிலைப்பள்ளியில் முதுகலைத் தமிழாசிரியராகப் பணிபுரிகிறார். தமிழ் இலக்கியத்தில் முனைவர் பட்டம் பெற்றவர். இவ்வாய்வேடு "ம.பொ.சி பார்வையில் பாரதி" என்ற பெயரில் நூலாக வெளிவந்துள்ளது. இவரது கவிதைகள் உயிர்மை, அவள் விகடன், ஆனந்த விகடன், பூங்குயில், புதிய பார்வை, யாதும் ஊரே, இளந்தமிழன், அணி, நொச்சி போன்ற இதழ்களில் வெளிவந்துள்ளன.

வெளியிட்டுள்ள நூல்கள்
---------------------

* *ம.பொ.சி. பார்வையில் பாரதி* - ஆய்வு நூல் [2003]
* *எனக்கான வெளிச்சம்* - கவிதைத் தொகுப்பு [2005]
* *ஓசை புதையும் வெளி* - கவிதைத் தொகுப்பு [2010]

பதிப்பித்த நூல்கள்
------------------

* ம.பொ.சி.யின் சிறுகதைகள் [2006]
* ம.பொ.சி.யின் சிலப்பதிகார விளக்கத் தெளிவுரை [2008]
* *ம.பொ.சி.யின் தமிழன் குரல்* - இதழ்த் தொகுப்பு [2010]

பரிசுகள்
--------

இவருடைய "எனக்கான வெளிச்சம்" கவிதைத் தொகுப்பிற்காக "திருப்பூர் கலை இலக்கியப் பேரவை பரிசு" பெற்றுள்ளார்.

வெளி இணைப்புகள்
---------------

* tparameshwari.blogspot.com
* facebook.com/t.parameswari
தீயணைப்பு பயிற்சியில் ஊர் காவல் படையினர், 1970
தீயணைப்பு பயிற்சியில் ஊர் காவல் படையினர், 1970
முதலதவி பயிற்சி பெறும் ஊர் காவல் படையினர், 1970
**ஊர் காவல் படை** (**Indian Home Guard**) இந்தியக் காவல் துறைக்கு துணையாக செயல்படும் தன்னார்வப் படையாகும்.
இந்திய - சீனா போருக்குப் பின்னர் இந்தியக் காவல்துறைக்கு உதவிட 1962-இல் ஊர் காவல் படை அமைப்பு நிறுவப்பட்டது. 18 முதல் 50 வயது உள்ள தன்னார்வம் கொண்ட அனைத்து தரப்பு இளைஞர்களை ஊர்காவல் படைக்கு தேர்வு செய்யப்படுகின்றனர். ஊர் காவல் படையில் குறைந்தபட்ச சேவைக்காலம் மூன்று முதல் ஐந்து ஆண்டுகள் ஆகும்.இந்தியாவின் 25 மாநிலங்களில் ஊர் காவல் படையில் 5,73,793 நபர்கள் உள்ளனர்.

பணிகள்
------

* உள்நாட்டு பாதுகாப்பிற்கு காவல்துறையுடன் உதவுவது.
* போர்க் காலங்களில் விமான குண்டு வீச்சிலிருந்து தற்காத்து கொள்வதற்கு மக்களை பயிற்றுவிப்பது மற்றும் இயற்கை சீற்றங்களிலிருந்து மக்களை காக்க உதவுதல்.
* நாட்டின் பாதுகாப்பு தொடர்பான விடயங்களில் நேரடியாகவும், மறைமுகவும் இக்கட்டான நிலைகளில் அவசரப்படையாகவும் செயல்படுதல்.
* அவசர காலங்களில் மோட்டார் வாகனங்கள் ஓட்டுதல், தீயணைப்பு பணி மேற்கொள்தல், மருத்துவ செவிலியர் பணிகள், முதலுதவி, தகவல் தொடர்பு வழங்குதல் போன்ற பணிகளை மேற்கொள்வர்.

### தமிழ்நாட்டில் ஊர்காவல் படை

தமிழ்நாட்டில் ஊர் காவல் படை 1963-இல் துவக்கப்பட்டது. தற்போது ஊர்காவல் படையினரின் நாள் ஊதியம் 152 ரூபாயாக உயர்த்தப்பட்டுள்ளது. ஊர்க்காவல் படையினருக்கு ஆண்டுக்கு 200 நாள் மட்டும் பணி வழங்கப்படுகிறது. போக்குவரத்தை சரி செய்தல், திருவிழா, பண்டிகை நேரங்களில் கூட்ட நெரிசல் மிகுந்த இடங்களில், கூட்டத்தை ஒழுங்கு படுத்துதல், தலைவர்கள் வருகையின் போதும், அரசியல் கட்சிகள், சங்கங்களின் பொதுக்கூட்டம், சட்டம் ஒழுங்குக்கு பாதிப்பு ஏற்படும் என கருதப்படும் நேரங்களில், பாதுகாப்பு பணியிலும் ஈடுபடுத்தப்படுகின்றனர். சில நேரங்களில் மாநகர ஆயுதப்படை, அதிகாரிகளின் வாகனங்களை இயக்கவும், நீதிமன்றங்கள் பிறப்பிக்கும் வாரண்டுகளை வழங்க முடியாமல் போலீசார் மிகுந்த சிரமத்தை சந்தித்து வந்தனர். இந்த குறைகளையும் தற்காலிகமாக தீர்வு காணும் வகையில், போலீசார் மேற்கொள்ளும் பணிகளை, ஊர்க்காவல் படையை சேர்ந்தவர்களை ஈடுபடுத்த முடிவு செய்யப்பட்டுள்ளது.

மேற்கோள்கள்
-----------

1. ↑  "Defence & Paramilitary Personnel". National Portal of India. 8 January 2011 அன்று மூலம் பரணிடப்பட்டது. 18 March 2012 அன்று பார்க்கப்பட்டது.
2. ↑  "Home Guards". National Portal of India. 18 March 2012 அன்று பார்க்கப்பட்டது.
3. ↑  Formation of the Home Guards in the state
4. ↑  The Tamil Nadu Home Guard Act (Iii of 1963) Complete Act
5. ↑  TAMIL NADU HOME GUARDS RULES 1963
6. ↑  ஊர்க்காவல் படை வீரர்களுக்கு போலீஸ் ஸ்டேஷனில் பணி

விக்கிமீடியா பொதுவகத்தில்,  
 ***Home Guards***   
என்பதின் ஊடகங்கள் உள்ளன.

வெளி இணைப்புகள்
---------------

* Ministry of Home Affairs Home Guard page பரணிடப்பட்டது 2012-03-07 at the வந்தவழி இயந்திரம்
* Ministry of Home Affairs Directorate General of Civil Defense பரணிடப்பட்டது 2018-02-27 at the வந்தவழி இயந்திரம்
**தி ஆல்கெமிஸ்ட்** *(The Alchemist)* என்பது எழுத்தாளர் பவுலோ கோய்லோவினால் 1988 இல் எழுதி வெளியிடப்பட்ட புதினம். இந்த நூலானது, ஆரம்பத்தில் போர்த்துக்கேய மொழியிலேயே எழுதி வெளியிடப்பட்டது. இன்றளவில் 150 இற்கும் அதிகமான நாடுகளில் 65 மில்லியனுக்கும் அதிகமான இந்நூலின் பிரதிகள் விற்பனையாகியுள்ளன. இதன்படி, வரலாற்றிலேயே அதிகளவு பிரதிகள் விற்பனையான புத்தகங்களின் பட்டியலில் இந்தப் புத்தகமும் ஓரிடத்தைத் தக்க வைத்துக் கொண்டது.

இந்த நூல் 70 இற்கும் அதிகமான மொழிகளில் மொழிபெயர்க்கப்பட்டுள்ளதோடு, இதன் விளைவாக, வாழும் எழுத்தாளர் ஒருவரின் புத்தகமொன்று அதிகளவான மொழிகளில் மொழி மாற்றம் செய்யப்பட்டதற்கான கின்னஸ் சாதனையும் இந்த நூலையே சாரும்.

இது, தனது கனவை நோக்கி தடைகளைத் தாண்டிச் செல்லும் ஒரு ஆடு மேய்க்கும் பையனைப் பற்றிய புனை கதை

உசாத்துணைகள்
------------

1. 1 2  Film to be made of Coelho's 'Alchemist *AFP*. May 19, 2008.

வெளியிணைப்புகள்
---------------

* பவுலோ கோய்லோ ரசிகர்கள் மன்றம் பரணிடப்பட்டது 2008-11-20 at the வந்தவழி இயந்திரம் - (ஆங்கில மொழியில்)
* தி ஆல்கெமிஸ்ட் - திறனாய்வுகள் பரணிடப்பட்டது 2016-11-02 at the வந்தவழி இயந்திரம் - (ஆங்கில மொழியில்)
* இணைய திரைப்படத் தரவுத்தளத்தின் பக்கம் - (ஆங்கில மொழியில்)
புகலிடத் தமிழர் தாங்கள் வந்த ஊர் அடிப்படையிலும் வாழும் ஊர் அடிப்படையிலும் **ஊர் ஒன்றியங்களை** உருவாக்கி செயல்படுகின்றார்கள். இவ் அமைப்புக்கள் பழைய உறவுகளை மீள் கட்டமைப்பதிலும், புதிதாக இணைப்புக்களை ஏற்படுத்துவதிலும் முக்கிய பங்கு வகிக்கின்றன. தாயகத்தில் இருக்கும் மக்களுடன் தொடர்புகளை பேணுவதிலும், தேவையேற்படின் உதவிகளை பரிமாறி கொள்வதற்கும் இவ் ஒன்றியங்கள் வழிசெய்கின்றன. தேசிய பாரிய அமைப்புக்களிலும் பார்க்க ஊர் ஒன்றியங்களின் செயல்பாடுகள் நேரடியான செயல்பாட்டுக்கு வழி செய்கின்றன. இவ் ஊர் ஒன்றியங்களின் செயல்பாட்டில் ஒரு முக்கிய அம்சம் ஊர் ஒன்றுகூடல்கள் ஆகும்.

தோற்றம்
-------

ஆரம்பத்தில் அனைத்து புகலிடத் தமிழர்களும் தமிழர் என்ற ரீதியில் ஒன்றிணைந்து செயல்பட்டார்கள். குறிப்பாக தமிழ்ச் சங்கங்கள் தாங்கள் வசிக்கும் பிரதேசத்தில் இருக்கும் தமிழ் மக்களை இணைக்கும் நோக்கில் செயற்பட்டார்கள். நாளடைவில் மக்கள் தொகை பெருகியதால் நெருகிய தொடர்பிலான அமைப்புக்கள் தோன்றின. இவற்றுள் தொழில், ஈடுபாடுகள், அரசியல், ஊர் அடைப்படையிலான அமைப்புகள் அடங்கும். 

  

தொலைத்தொடர்பு, இணையம், போக்குவரத்து வசதிகள் இவ்வூர் ஒன்றியங்களின் தோற்றத்துக்கும் பேணலுக்கும் முக்கியம். இந் தொழிநுட்பங்கள் வளர்ச்சியடையாத காலகட்டங்களில் ஏற்பட்ட புலப்பெயர்வுகள் ஊர் அடிப்படையிலான ஒன்றியங்களை ஏற்படுத்தவில்லை என்பது குறிப்பிடத்தக்கது. 

  

ஊர் சார் ஒன்றியங்கள் தமிழ் மக்களுக்கு தனித்துவமானது அல்ல. சீன, யப்பானிய, மற்றும் பிற இன மக்களும் ஊர் அடிப்படையிலான அமைப்புக்களை கொண்டிருக்கின்றார்கள்.

கட்டமைப்பு
----------

ஊர் ஒன்றியம் அவ் ஊர் சார்ந்த குடும்பங்களை, தனி நபர்களை உறுப்பினர்களாக கொண்டடிருக்கின்றன. இவ் உறுப்பினர்களின் பொருளாதார பங்களிப்பின் மூலமே ஒன்றியத்தின் செயல் திட்டங்கள் நிறைவேற்றப்படுகின்றன. இவ் ஒன்றியங்கள் ஒரு இலகிய நட்பின் அல்லது உறவின் அடிப்படையிலான கட்டமைப்பையே பேணுகின்றன. எனினும், சில பெரிய ஊர்களின் அல்லது சீரிய செயல்பாட்டு நோக்கங்கள் கொண்டிருக்கும் ஊர் அமைப்புகள் சீரிய அல்லது பலக்கிய கட்டமைப்புக்களை பேணுகின்றன. பொதுவாக, தலைவர், உப தலைவர், செயலாளர், பொருளாளர், தொடர்பாளார்கள், தொண்டர்கள் ஆகியோரை கொண்ட ஒருங்கிணைப்பு மன்றம் ஊர் ஒன்றியத்தின் செயல்பாடுகளை ஒருங்கிணைத்து நெறிப்படுத்தும்.

செயல்பாடுகள்
------------

ஊர் ஒன்றியங்களின் செயல்பாடுகள் ஆறு முனைகளில் அமைகின்றது எனலாம்:

* ஒன்றிய நிர்வாகம்
* தாயக உதவி
* ஒன்றுகூடல்
* தொடர்பாடல்
* பொது வாழ்வியல்நீரோட்ட இணைப்பு
* பண்பாடு பேணல்

சமூக தாக்கம்
------------

ஊர் ஒன்றியங்கள் வந்த இடத்துக்கும் வாழும் இடத்துக்கும் இருக்கும் இடைவெளியில் இயங்குகின்றன. இவற்றின் செயற்பாடுகள் வந்த இடத்துகான பாலமாக அமைந்தாலும், வாழும் இடத்துடன் இணைப்புக்களை இறுக பேணும் படியாகவும் செயல்படவேண்டும். இவற்றின் தாக்கங்கள் புலம்பெயர்ந்தவர்களையும், ஊர் மக்களையும் சென்றடைகின்றன. பல வழிகளில் புகலிட ஊர் ஒன்றியங்கள் ஊர் மக்களின் நலன்களுக்கு உதவிகளை அளித்தாலும், புலம்பெயர்ந்தவர்களின் ஆவல்கள் ஊர் மக்களின் நேரடி தேவைகளுடன் ஒன்றியமையாமலும் அமைவதுண்டு, குறிப்பாக அரசியல் நிலைப்பாடுகளில். 

  

பல்லினப்பண்பாட்டு, உலகமய, தேசிய சக்திகளின் மத்தியில் ஊர் ஒன்றியங்கள் கீழே இருந்து மேலே நோக்கும் அமைப்புக்களாக இயங்குகின்றன. இவற்றின் செயல்பாடுகள் பரந்த அமைப்புகளுக்கு கிடைக்ககூடிய வலுவை அல்லது ஆதரவை சிதைக்ககூடிய போக்குக்களையும் கொண்டுள்ளன. அதேவேளை பரந்த அமைப்புக்களுடன் கூட்டாக கூடிய செயல்வலுவுடன் இணைந்து செயலாற்றும் தன்மையையும் கொண்டுள்ளன.

துணை நூல்கள்
------------

வெளி இணைப்புகள்
---------------